**Jegyzőkönyv a döntéshozó részére**

amely készült 2023. augusztus 23. napján Balatonvilágos Község Önkormányzat Hivatalos helyiségében, mint Árajánlatot kérő a, 8171 Balatonvilágos, Cseresznyés utca 16. szám alatti, 1593/2 hrsz-ú ingatlanon áthaladó 2 darab ivóvíz bekötő vezeték áthelyezése érdekében, kivitelezési munkálatok elkészítésére.

Jelen vannak:

Takács Károly Balatonvilágos Község Önkormányzata polgármester

Kovács Tamás Balatonvilágos Község Önkormányzat GEVSZ intézményvezető

Kocsis Anikó Siófoki Közös Önkormányzati Hivatal gazdasági ügyintéző

Balatonvilágos Község Önkormányzata, mint Árajánlatot kérő a kiválasztott Árajánlatot tevőknek megküldött árajánlatkéréssel beszerzési eljárást indított meg.

Az Árajánlatot kérő az ajánlatkérést az alábbi vállalkozók részére küldte meg:

* DRV Zrt. (8600 Siófok, Tanácsház u. 7.)
* Ács Tamás Ev. (8200 Veszprém, Radnóti tér 2. 3/76.)
* 2. sz. Mélyépítő Kft. (8600 Siófok, Tanácsház u. 24.)

A vállalkozók közül megkeresésünkre három küldte meg árajánlatát az alábbiak szerint:

|  |  |  |  |
| --- | --- | --- | --- |
| **Vállalkozó** | **Nettó** | **Áfa** | **Bruttó** |
| **DRV Zrt.** | 2.189.048 Ft | 591.043 Ft | 2.780.091 Ft |
| **Ács Ákos Tamás E.v.** | 3.080.000 Ft | 831.600 Ft | 3.911.600 Ft |
| **2. sz. Mélyépítő Kft.** | 3.600.000 Ft | 972.000 Ft | 4.572.000 Ft |

A legkedvezőbb ajánlatot a Dunántúli Regionális Vízmű Zrt. (8600 Siófok, Tanácsház u. 7.) adta bruttó 2.780.091 Ft összegben.

A polgármester, az intézményvezető és a gazdasági ügyintéző az árajánlatot megvizsgálták. Az árajánlatot formai és tartalmi szempontból megfelelőnek találták, mely alapján a legkedvezőbb, Dunántúli Regionális Vízmű Zrt. (8600 Siófok, Tanácsház u. 7.) bruttó 2.780.091 Ft összegű ajánlatát javasolják a képviselő-testületnek elfogadásra.

Balatonvilágos Község Önkormányzat Képviselő-testülete részére a bíráló bizottság javasolja meghozni az alábbi döntést:

* jelen eljárásban a nyertes Ajánlattevő, Dunántúli Regionális Vízmű Zrt. (8600 Siófok, Tanácsház u. 7.) bruttó 2.780.091 Ft összegű ajánlatát fogadja el,
* továbbá felkéri a polgármestert a szerződés megkötésére.

…………………………. …………………………..

Takács Károly Béla Kovács Tamás

polgármester GEVSZ intézményvezető

………………………

Kocsis Anikó

gazdasági ügyintéző